**HANKELEPING nr 3-9/2610-1**

 Tallinnas

Tervise ja Heaolu Infosüsteemide Keskus, registrikoodiga 70009770, asukohaga Uus-Tatari 25, 10134, mida põhimääruse alusel esindab Katrin Reinhold (edaspidi nimetatud tellija)

ja

AS ATEA, registrikoodiga 10088390 asukohaga Järvevana tee 7B, Tallinn 10132, mida volikirja alusel esindab hangete spetsialist Tuuli-Riin Leinart (edaspidi nimetatud täitja),

keda nimetatakse edaspidi pool või koos pooled, sõlmisid käesoleva hankelepingu (edaspidi leping) alljärgnevas:

1. **Lepingu alus ja ese**
	1. Leping sõlmitakse riigihanke „Sülearvutite ja tahvelarvutite ostmine ja rentimine raamlepinguga“ (viitenumber 204670) tulemusel sõlmitud „Raamleping\_osa3\_ATEA\_sülearvutite ost ja rent\_2/121-19“ alusel, lähtudes täitja poolt 11.03.2021 kinnitatud e-kataloogi tellimusest nr 11250-1.
	2. Lepingule kehtivad kõik raamlepingus ja nimetatu lisades toodud tingimused, kui lepingus ei ole sätestatud teisiti.
	3. Lepingu alusel täitja annab tellijale kasutusrendile 36kuuks e-kataloogi tellimuses (lisa 1)kirjeldatud tooted.
2. **Lepingu dokumendid**
	1. Lepingu lahutamatuteks osadeks on raamleping ja nimetatu lisad, üleandmise - ja vastuvõtmise aktid, pooltevahelised kirjalikud teated ning kõik lepingu muudatused ja muud lisad.
	2. Lepingu lisadeks lepingu allkirjastamisel on:

## e-kataloogi tellimus nr 11250-1.

1. **Lepingu hind ja tasumine**
	1. Lepingu hind on 277 493,04 eurot ning sisaldab kõiki tasusid ja makse, sh käibemaksu.
	2. Tellija tasub toodete eest hankelepingu üldtingimustes sätestatud korras. Täitja edastab arve e-arvena.
	3. Kasutusrendimakseid hakatakse arvestama toodete vastuvõtmisest tellija poolt.
2. **Lepingu täitmine**
	1. Toodete tarneaeg: 6 nädalat*.*
	2. Garantiiperioodi kestus: 36 kuud.
	3. Tarnekoht: Uus-Tatari 25 Tallinn, täpne üleandmise aeg leppida eelnevalt kokku punktis 6.1 nimetatud kontaktisikuga.
3. **Muud tingimused**
	1. Leping jõustub allkirjastamise hetkest ja kehtib kuni lepingujärgsete kohustuste täitmiseni.
	2. Pooled tagavad ja avaldavad, et lepingu sõlmimisega ei ole nad rikkunud ühtegi enda suhetes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.
	3. Pooled kinnitavad ja tõendavad, et:
		1. neil on seaduses ettenähtud piisav õigus- ja teovõime lepingu sõlmimiseks ning lepingust tulenevate kohustuste täitmiseks ja õiguste realiseerimiseks;
		2. nende poolt lepingule ja selle lisadele allakirjutanud isikutele on antud piisavad volitused selle lepingu sõlmimiseks kooskõlas õigusaktide ja muude normatiivaktidega.
	4. Lepingu sõlmimisega kaotavad kehtivuse kõik pooltevahelised varasemad kokkulepped niivõrd, kuivõrd need on vastuolus lepinguga.
	5. Lepingu allakirjutamisega tõendavad pooled, et on tutvunud ja on nõus lepingu ja selle lisadega ning oluliste osadega ning mõistavad täielikult enesele võetavate kohustuste sisu ning nende tagajärgi.
4. **Poolte kontaktandmed**
	1. Tellija kontaktandmed on:
		1. Tellija esindaja tööde vastuvõtmise aktide, teadete jms lepinguga seonduvate dokumentide allkirjastamisel on Sille Salep (tel: 7943928, elektronpost: sille.salep@tehik.ee).
		2. Tellija kontaktisik tööde teostamise juhendamisel ning müüjale vajaliku lähteinformatsiooni ja tööülesannete täpsustamisel jmt. Sille Salep (tel: 7943928, elektronpost: sille.salep@tehik.ee).
	2. Täitja kontaktandmed on:
		1. Täitja esindajaks on Ruslan Štšerbjuk, tel: +372 610 5920; ruslan.stserbjuk@atea.ee.
		2. Täitja kontaktisik on Tuuli-Riin Leinart, tel: +372 610 5920; tuuli-riin.leinart@atea.ee.

|  |  |  |  |
| --- | --- | --- | --- |
| Tellija |  | Täitja |  |
|  |
| Tervise ja Heaolu Infosüsteemide Keskus | AS ATEA |
|  |  |  |  |
| */digitaalselt allkirjastatud/* |  | */digitaalselt allkirjastatud/* |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |